stanford-oval/wikipedia huggingface dataset:
Georgi Mdivani

Georgi Davidovitš Mdivani (ven. Гео́ргий Дави́дович Мдива́ни, georg. გიორგი მდივანი, Giorgi Mdivani, 26. syyskuuta 1905 Baghdati – 11. lokakuuta 1981 Tbilisi) oli neuvostoliittolainen näytelmäkirjailija ja käsikirjoittaja.
Mdivani valmistui Tbilisin yliopistosta, kirjoitti runoja ja työskenteli elokuvien käsikirjoittajana. Hänen näytelmänsä Alcazar (1936) herätti laajaa huomiota. Samana vuonna Mdivani muutti Moskovaan. Hän kirjoitti teoksiaan georgiaksi ja venäjäksi. Mdivanin näytelmät ja elokuvat käsittelevät muun muassa vallankumoushistoriaa, toista maailmansotaa ja ajankohtaisia poliittisia aiheita.
Mdivani liittyi Neuvostoliiton kommunistiseen puolueeseen vuonna 1944. Hän sai Georgian SNT:n ansioituneen taiteilijan arvonimen vuonna 1961. Elokuva Sevinc buxtası (ven. Buhta radosti) sai Azerbaidžanin SNT:n valtionpalkinnon vuonna 1978.
Suomennettu teos

Perheemme (Naša semja). Petroskoi: Karjalais-Suomalaisen  SNT:n valtion kustannusliike, 1955.
Grille

| Grille Ausf>  M |
| --- | --- |
 Sturmpanzer 38(t) Ausf. K
Aseen tyyppi:  panssarihaupitsi
Alkuperämaa:   Saksa
Palvelushistoria
Palvelusvuodet:  1943–1944
Valtion käytössä:   Saksa
Sodissa:  toinen maailmansota
Valmistushistoria
Suunniteltu:  1943
Valmistusvuodet:  1943–1944
Valmistusmäärä:  383 kpl
Tekniset tiedot
Paino:  11,5 t
Pituus:  4,95 m
Leveys:  2,15 m
Korkeus:  2,47 m
Miehistö:  4
Panssarointi:  10–15 mm
Pääaseistus:  1 × 15 cm schweres Infanteriegeschütz 33
Moottori:  Praga AC (V-6 bensiini)
Teho:  147 hv (110 kW)
Toimintasäde:  190 km
Huippunopeus:  35 km/h
Sturmpanzer 38(t) Grille (suom. heinäsirkka), tai virheellisesti käytetty nimeä Bison (suom. biisoni), oli saksalainen toisen maailmansodan aikainen 150 millimetrin panssarihaupitsi. Vaunut rakennettiin Panzerkampfwagen 38(t):n alustalle ja aseistettiin 15 cm sIG 33 -tykillä.
Suunnittelu

Alun perin tarkoitus oli käyttää uutta 38(t) Ausf M -runkoa, mutta tuotantoviivytysten vuoksi tuotanto aloitettiin 38(t) Ausf H:n alustalle.
Suunnittelu > Grille Ausf. H

(15 cm Schweres Infanteriegeschütz 33 (Sf) auf Panzerkampfwagen 38(t) Ausf. H (Sd.Kfz. 138/1)) -mallia rakennettiin helmikuun ja toukokuun välillä vuonna 1943 Prahassa Böhmisch-Mährisch Maschinenfabriken eli BMM:n (aiempi ČKD Praga) tehtaalla 91 kappaletta.
Se perustui 38(t) Ausf H -malliin, jonka moottori oli rungon takaosassa. Vaunun torni poistettiin ja korvattiin matalalla panssaroidulla taistelutilalla, jonka etuosaan tykki kiinnitettiin.
Ausf. H:n rungon etupanssari oli 50 millimetriä paksu ja taistelutilan etupanssari 25 millimetriä.
Suunnittelu > Grille Ausf. M

(15cm Schweres Infanteriegeschütz 33/1 auf Selbstfahrlafette 38(t) (Sf) Ausf. M (Sd.Kfz. 138/1)) oli tuotannossa toukokuusta kesäkuuhun 1943 ja lokakuusta 1943 syyskuuhun 1944. Kaikkiaan valmistui 282 panssarihaupitsia ja 120 Munitionspanzer 38(t) (Sf) Ausf K/M (Sd. Kfz. 138) -ampumatarvikkeidenkuljetusvaunua, jotka oli mahdollista tarvittaessa kenttäoloissakin aseistaa samaisella 150 millimetrin tykillä.
Grillen toinen malli perustui keskimoottoriseen Panzer 38(t) Ausf. M:ään. Edellisen version tapaan torni poistettiin ja korvattiin kansirakenteella ja panssaroidulla taistelutilalla, johon tykki sijoitettiin. Toisin kuin Ausf. H -mallissa, taistelutila sijaitsi vaunun takaosassa ja oli myös jonkin verran aiempaa mallia pienempi ja korkeampi.
Aiheesta muualla

Kuvia tai muita tiedostoja aiheesta Sturmpanzer 38(t) Grille Wikimedia Commonsissa
Saksan asevoimien panssariajoneuvot toisessa maailmansodassa
| --- | --- |
Panssarivaunut:  Panzer I • Panzer II • Panzer III • Panzer IV • Panther • Tiger • Tiger II • Panzer 35(t) • Panzer 38(t)
Telatykistö:  Wespe • Hummel • Grille • Panzerwerfer • sIG 33 • Wurfrahmen 40
Rynnäkkötykit:  StuG III • StuG IV • StuIG 33 • StuH 42 • Brummbär • Sturmtiger
Panssarintorjuntavaunut:  Panzerjäger I • Marder I • Marder II • Marder III • Hetzer • Jagdpanzer IV • Jagdpanther • Nashorn • Jagdtiger • Elefant
Puolitelavaunut:  SdKfz 2 • SdKfz 4 • SdKfz 6 • SdKfz 7 • SdKfz 10 • SdKfz 11 • SdKfz 250 • SdKfz 251 • SdKfz 252 • SdKfz 253 • SdKfz 254
Panssariautot:  SdKfz 221/22/23 • SdKfz 234 • ADGZ
Ilmatorjuntavaunut:  Flakpanzer IV: Möbelwagen, Wirbelwind, Ostwind, Kugelblitz • Flakpanzer 38(t)
Prototyypit:  Maus • E-sarja • Panther II • Waffenträger • Neubaufahrzeug • Sturer Emil
Suunnitelmat:  Panzer VII Löwe • Panzer IX • Panzer X • Ratte • Monster
Greer Skousen

| Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Maa:   Meksiko> Miesten koripallo. |
| --- | --- | --- | --- |
|  Pronssia | Berliini 1936 |  |  |
Aytch Greer Skousen Spilsbury (24. syyskuuta 1916 Casas Grandes, Chihuahua – 20. maaliskuuta 1988 San Antonio, Texas, Yhdysvallat) oli meksikolainen koripalloilija.
Skousen voitti Meksikon maajoukkueessa olympiapronssia Berliinissä 1936.
Geórgios Papasidéris

| Mitalit> Maa:   Kreikka.Miesten yleisurheilu. Olympialaiset  | Mitalit> Maa:   Kreikka.Miesten yleisurheilu. Olympialaiset  | Mitalit> Maa:   Kreikka.Miesten yleisurheilu. Olympialaiset  | Maa:   Kreikka> Miesten yleisurheilu. |
| --- | --- | --- | --- |
|  Pronssia | Ateena 1896 | Kuulantyöntö |  |
Geórgios tai Giórgos Papasidéris (kreik. Γεώργιος/Γιώργος Παπασιδέρης; 1875–1920 Ateena) oli kreikkalainen yleisurheilija, olympiamitalisti ja painonnostaja, joka kilpaili yleisurheilussa kuulantyönnössä ja kiekonheitossa. Ateenan olympialaisissa 1896 hän voitti pronssia kuulantyönnössä tuloksella 10,36 ja oli sijoilla 5 - 9 kiekonheitossa. Papasidéris oli myös jaetulla neljännellä sijalla kahden käden nostossa (tunnetaan nykyisin nimellä työntö) yhdessä Saksan Carl Schuhmannin kanssa.
Aiheesta muualla

Profiili databaseolympics.com-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Georgios Papasideris
Käännös suomeksi
Gregori Tigerstedt

Gregori Fredrik Tigerstedt
Gregori Fredrik Tigerstedt (10. helmikuuta 1784 Joroinen – 19. toukokuuta 1863 Helsinki) oli suomalainen Suomen sodassa taistellut everstiluutnantti, jolle on omistettu J. L. Runebergin Vänrikki Stoolin tarinoiden Vänrikin tervehdys -runo.
Tigerstedtin vanhemmat olivat Savon ja Savonlinnan jalkaväkirykmentin everstiluutnantti Georg Fredrik Tigerstedt ja hänen toinen puolisonsa Brita Sofia Aminoff. Hän kävi Haapaniemen sotakoulua 1796–1800 ja hänestä tuli vuonna 1800 Savon keveän jalkaväen rykmentin vänrikki.
Tigerstedt palveli Suomen sodan aikana vänrikkinä Savon jalkaväessä. Hän haavoittui melko pahoin Revonlahden taistelussa 27. huhtikuuta 1808. Samassa taistelussa kaatui hänen serkkunsa luutnantti Erik Aleksander Tigerstedt (s. 1781, Pieksämäki), joka mainitaan Vänrikki Stoolin tarinoiden Sotamarski-runossa.
Sodan jälkeen Gregori Tigerstedt palasi Suomeen ja toimi muun muassa Kuopion tarkk’ampujapataljoonan päällikkönä 1829–1831. Kun joukko-osasto hajotettiin hän erosi palveluksesta 1831 everstiluutnanttina ja vietti elämänsä loppuvuodet Helsingissä. Helsingin Kaisaniemessä pidettiin Revonlahden taistelun 50-vuotispäivänä 27. huhtikuuta 1858 juhla jossa J. L. Runeberg lausui Tigerstedtin kunniaksi kirjoittamansa runon Vänrikin tervehdys.
Gregori Aminoff (oikeusneuvos)

Henrik Gregori Aminoff (5. toukokuuta 1865 Vaasa − 13. tammikuuta 1945 Närpiö) oli suomalainen juristi ja korkeimman oikeuden oikeusneuvos.
Aminoffin vanhemmat olivat kihlakunnantuomari, hovioikeudenneuvos Germund Gustaf Aminoff ja Maria Fredrika Thuring. Hän pääsi ylioppilaaksi 1884 Vaasan ruotsalaisesta lyseosta ja suoritti Helsingin yliopistossa oikeustutkinnon 1890. Aminoff sai varatuomarin arvon 1893.
Aminoff oli Vaasan hovioikeudessa kanslistina vuodesta 1900, asessorina vuodesta 1914 ja hovioikeudenneuvoksena vuodesta 1920. Hän oli korkeimman oikeuden apujäsenenä 1924−1927 ja oikeusneuvoksena 1927−1935. Hän oli Kaskisten kaupunginvaltuuston puheenjohtajana 1893−1897 ja kirkolliskokouksen jäsenenä 1923 ja 1928.
Gregori Aminoff oli naimisissa vuodesta 1896 Matilda Alexandra Högströmin kanssa.
Georgi Pjatakov

Georgi Pjatakov vuonna 1919.
Georgi (Juri) Leonidovitš Pjatakov (ven. Гео́ргий (Юрий) Леони́дович Пятако́в; 18. elokuuta (J: 6. elokuuta) 1890 Tšerkassyn kihlakunta, Kiovan kuvernementti, Venäjän keisarikunta – 30. tammikuuta tai 1. helmikuuta 1937 Moskova, Neuvostoliitto) oli bolševikkeja edustanut poliitikko ja talousasiantuntija. Hän oli yksi Ukrainan kommunistisen puolueen perustajista ja varhaisista johtajista. Pjatakov teloitettiin Stalinin vainoissa.
Pjatakovin puoliso oli ukrainanjuutalainen bolševikkijohtaja Jevgenija Boš. Georgi Pjatakovin veli oli Ukrainassa vuoden 1917 vallankumouksen aikana vaikuttanut bolševikki Leonid Pjatakov.
Glee: The Music, The Christmas Album

| Glee: The Music, The Christmas Album  |
| --- | --- | --- |

Soundtrack-albumin tiedot
 Äänitetty : 2009-2010
 Julkaistu: 9. marraskuuta 2010 (katso julkaisuhistoria)
 Tuottaja(t): Dante Di Loreto, Brad Falchuk, Adam Anders, Peer Åström, Ryan Murphy
 Tyylilaji: Joulumusiikki
 Kesto: 38.42
 Levy-yhtiö: Columbia, 20th Century Fox TV
muut julkaisut
| Glee: The Music, The Rocky Horror Glee Show 2010 | Glee: The Music, The Christmas Album 2010 | Glee: The Music, Volume 4 2010 |
Glee: The Music, The Christmas Album on neljäs albumi FOXin televisiosarjasta Glee. Se sisältää cover-versioita toisen tuotantokauden jouluaiheisesta jaksosta "Kuorojoulu", ja se julkaistiin 9. marraskuuta 2010.
Vastaanotto

The Detroit Newsin kirjoittajat kehuivat "aliarvostettua" alkukappaletta "We Need a Little Christmas" ja antoivat B:n heidän mielestään Gleen parhaimmalle albumille tähän mennessä. Allmusicin Andrew Leahey antoi albumille 3/5 tähteä ollen yllätyksetön siitä, että kappaleet oli "esitetty Gleen tutussa Broadway-tyylissä". Hän piti kappaleesta "Baby, It's Cold Outside" ja sen epätavallisuudesta kahden miehen esittämänä. Entertainment Weeklyn Tanner Stransky kutsui Amber Rileyn tulkintaa kappaleesta "Angels We Have Heard on High" "huimaksi", kun E! Onlinen Jennifer Arrow kutsui sitä "hämmästyttäväksi". Lea Michelen laulua kappaleessa "O Holy Night" kehuttiin; Leahey vertasi sitä Kristin Chenowethiin . Ottawa Citizenin Bruce Ward ei kuitenkaan pitänyt kappaleesta, ja ajatteli sen olevan epämiellyttävän hidas.
Vanity Fairin Brett Berk päätti, että albumia "ei voi luokitella hyväksi tai huonoksi", antaen kuuntelijan päättää. New York Postin Jarett Wieselman ajatteli, että albumi kuulosti kokonaisuudessaan kuin Gapin mainos-soundtrackilta, mutta kehui Colferin, Michelen ja Rileyn lauluosuuksia. Philadelphia Daily Newsin Jonathan Takiff tunsi, että kappaleet olivat liian teennäisiä ja oli pettynyt, kun näyttelijät eivät coveroineet enempää kappaleita pop-musiikin rajojen ulkopuolelta.
New Yorkin Kyle Muchanan oli pettynyt, kun Jane Lynch ei laulanut kappaleessa "You're a Mean One, Mr. Grinch". Wieselman oli hämmentynyt Langin esiintymisestä kappaleessa miettien, olisiko edellinen vieraileva tähti Olivia Newton-John ollut parempi vaihtoehto.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen artisti | Kesto |  |  |  |  |  |  |
| 1. | We Need a Little Christmas | Angela Lansbury musikaalissa Mame | 2.45 |  |  |  |  |  |  |
| 2. | Deck the Rooftop |  | 2.32 |  |  |  |  |  |  |
| 3. | Merry Christmas Darling | The Carpenters | 3.04 |  |  |  |  |  |  |
| 4. | Baby, It's Cold Outside | Frank Loesser ja Lynn Garland | 2.48 |  |  |  |  |  |  |
| 5. | The Most Wonderful Day of the Year | Videocraft Chorus televisioanimaatioon Petteri Punakuono | 2.02 |  |  |  |  |  |  |
| 6. | Last Christmas | Wham! | 3.37 |  |  |  |  |  |  |
| 7. | God Rest Ye Merry Gentlemen | Traditionaalinen | 3.11 |  |  |  |  |  |  |
| 8. | O Christmas Tree | Traditionaalinen | 3.02 |  |  |  |  |  |  |
| 9. | Jingle Bells | Edison Male Quartet | 2.56 |  |  |  |  |  |  |
| 10. | You're a Mean One, Mr. Grinch (mukana k.d. lang) | Thurl Ravenscroft televisioanimaatioon How the Grinch Stole Christmas! | 3.20 |  |  |  |  |  |  |
| 11. | Angels We Have Heard on High | Traditionaalinen | 4.24 |  |  |  |  |  |  |
| 12. | O Holy Night | Traditionaalinen | 5.01 |  |  |  |  |  |  |
Listasijoitukset

| Valtio | Paras sija (2010) | Sertifiointi> Myöntävä elin | Sertifiointi |
| --- | --- | --- | --- |
|  Alankomaat | 50 | - | - |
|  Australia | 13 | ARIA |  kultaa |
|  Irlanti | 13 | IRMA |  kultaa |
|  Kanada | 1 | - | - |
|  Uusi-Seelanti | 32 | - | - |
|  Yhdistynyt kuningaskunta | 37 | - | - |
|  Yhdysvallat | 3 | RIAA |  platinaa |
Julkaisuhistoria

| Valtio | Julkaisupäivä |
| --- | --- |
Saksa : 9. marraskuuta 2010
Kanada: 16. marraskuuta 2010
Meksiko: 16. marraskuuta 2010
Yhdysvallat: 16. marraskuuta 2010
Alankomaat: 19. marraskuuta 2010
Australia: 19. marraskuuta 2010
Irlanti: 19. marraskuuta 2010
Ruotsi: 19. marraskuuta 2010
Uusi-Seelanti: 19. marraskuuta 2010
Brasilia: 22. marraskuuta 2010
Norja: 22. marraskuuta 2010
Portugali: 22. marraskuuta 2010
Suomi: 22. marraskuuta 2010
Tanska: 22. marraskuuta 2010
Espanja: 23. marraskuuta 2010
Yhdistynyt kuningaskunta: 29. marraskuuta 2010
Ghardaïan maakunta

| Ghardaïan maakunta |
| --- | --- |
 Beni Isguenin linnoitus, taustalla uutta Ghardaïaa.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Ghardaïa
Pinta-ala:  21 352,58 km²
Väkiluku (2020):  437 500
Ghardaïan maakunta (arab. ولاية غرداية‎) eli wilaya on hallintoalue Algerian Saharan pohjoisosassa. Sen keskus on Ghardaïan kaupunki. Maakunnan pinta-ala on 21 352,58 neliökilometriä. Asukkaita on 437 500 henkeä (vuonna 2020, arvio).
Ghardaïan maakunta rajoittuu pohjoisessa Laghouatin ja Djelfan, idässä Ouarglan, etelässä El Meniaan ja lännessä El Bayadhin maakuntiin. Luonnonalueita ovat Itäisen Ison ergin hiekka-aavikko, hamadoiksi kutsutut kivitasangot ja M’zabin laakso. Ilmasto on hyvin kuiva ja kuuma.
Maakunta jakautuu hallinnollisesti seitsemään piirikuntaan eli daïraan, joihin kuuluu yhdeksän kuntaa. Piirikuntien keskukset ovat Berriane, Bounoura, Dhayet Bendhaoua, El Guerrara, Ghardaïa, Metlili ja Zelfana.
Ghardaïasta on maantiyhteydet Laghouatiin, Ouarglaan, El Meniaahan ja El Bayadhiin. Kaupungin lähellä Noumératissa sijaitsee Moufdi Zakarian kansainvälinen lentoasema.
Maakunnan pääelinkeinot ovat hallinto, rakentaminen, palvelut ja kaupankäynti. Maatalous tuottaa vihanneksia, taateleita, viljaa ja lihaa. Lisäksi on muun muassa metalli-, rakennustarvike-, tekstiili-, muovi- ja elintarviketeollisuutta. Ghardaïassa toimii yliopisto.
Matkailunähtävyyksiä ovat M’zabin laakso vanhoine linnoituksineen ja moskeijoineen sekä Saharan keitaat kastelulaitteineen ja palmulehtoineen.
Gerald Patterson

Gerald Patterson
Gerald Leighton Patterson (s. 17. joulukuuta 1895 Melbourne – 13. kesäkuuta 1967 Melbourne) oli australialainen tennispelaaja.
Hän voitti Wimbledonin tennisturnauksen kaksinpelin vuosina 1919 ja 1922 ja sekanelinpelin vuonna 1920. Australian avointen kaksinpelin hän voitti vuonna 1927 ja nelinpelin vuosina 1914, 1922, 1925, 1926 ja 1927.
Hänet valittiin International Tennis Hall of Fameen vuonna 1989.
Gokutama Rock Cafe

| Gokutama Rock Cafe Antic Cafe |
| --- | --- | --- |

Studioalbumin tiedot
 Julkaistu: 14. maaliskuuta 2008
 Tyylilaji: pop rock
 Levy-yhtiö: Loop Ash, Gan-Shin
Antic Cafen muut julkaisut
| Magnya Carta 2006 | Gokutama Rock Cafe 2008 | Ko Akuma Usagi no Koibumi to Machine Gun 2008 |
Gokutama Rock Cafe on An Cafen neljäs albumi, joka julkaistiin vuonna 2008. Albumi sisältää kappaleet Cherry Saku Yuuki, Ryusei Rocket sekä Kakusei Heroism.
Kappaleet

Ryusei Rocket
S*B*Y
Cherry Saku Yuuki
Nyappy In The World 3
Baby King
Daybreak
Pierced
Koritsu Hospital
Kakusei Heroism
Aijo Cycling
Orange Dream
Respect Mommy
Koi no Dependence
One Way Love
DVD

Kakusei Heroism PV
Ryusei Rocket PV
Cherry Saku Yuuki PV
Charinko Man Special (livedokumentti 26.8.2007 Yagai de Nyappy-Yanen)
Glee: The Music, Journey to Regionals

| Glee: The Music, Journey to Regionals  |
| --- | --- | --- |

EP-levyn tiedot
 Äänitetty : 2010
 Julkaistu: 8. kesäkuuta 2010
 Tuottaja(t): Dante Di Loreto, Brad Falchuk, Adam Anders, Peer Åström, Ryan Murphy
 Tyylilaji: pop, rock
 Kesto: 22.38
 Levy-yhtiö: Columbia, 20th Century Fox Records
muut julkaisut
| Glee: The Music, Volume 3 Showstoppers 2010 | Glee: The Music, Journey to Regionals 2010 | Glee: The Music, The Rocky Horror Glee Show 2010 |
Glee: The Music, Journey to Regionals on toinen EP-levy FOXin televisiosarjasta Glee. Se julkaistiin 8. kesäkuuta 2010. Albumi sisältää ensimmäisen tuotantokauden jaksossa ”Matkalla” esitettyjä cover-kappaleita, joista puolen alkuperäinen esittäjä on rockyhtye Journey. Albumin versio Journeyn kappaleesta Don’t Stop Believin’ sai Grammy-ehdokkuuden ja oli myös 2011 Grammy Nominees -kokoelmalevyllä.
Kriittinen vastaanotto

Denver Postin Ricardo Baca piti albumin kappaleiden hauskuudesta ja tuttuudesta ja etenkin kappaleesta Faithfully. Hänen mielestään kuitenkin kappaleen Don't Stop Believin' rockmusiikki voitti näyttelijöiden "sievän" laulun.
Allmusicin Andrew Leahey antoi albumille 2.5/5 tähteä. Reutersin kirjoittaja kutsui Journeyn sikermää "sydämelliseksi ja kohottavaksi" ja CBS Newsin Jessica Derschowitz arvioi sen "fantastiseksi". Myös Los Angeles Timesin Gerrick Kennedy piti albumista ja korosti sen tunteellisuutta ja ylisti koko näyttelijäkaartin laulutaitoja. IGN:n Eric Goldmanin mielestä kappaleen Don't Stop Believin' esittäminen uudelleen sarjassa toimi hyvin ja hän piti myös sen musiikillisesta uudelleensovituksesta.
The Houston Chroniclen Bobby Hankinson piti eniten kappaleesta Don't Stop Believin', mutta Vanity Fairin Brett Berk katsoi sen tarpeettomaksi sikermässä. Berkin suosikki oli Bohemian Rhapsody ja hän antoi sille 4/5 tähteä, vaikka hän pitikin sitä liian ennalta-arvattavana kappalevalintana. Timen James Poniewozik arveli kappaleen Gleen yhdeksi parhaista, mutta ei ollut varma siitä minkä kuoron kilpailuesitys oli parempi.
Journeyn entinen keulahahmo Steve Perry, joka on ollut toisena kirjoittajana useissa yhtyeen kappaleissa, ylisti vuolaasti kappaleidensa käyttöä sarjassa: "Glee on avannut kansainvälisen lauluntekijöiden luettelon ja esitellyt kappaleet uudelle sukupolvelle, joka ei olisi muuten ikinä kuullut niitä".
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen esittäjä | Kesto |  |  |  |  |  |
| 1. | Faithfully | Jonathan Cain | Journey | 4.35 |  |  |  |  |  |
| 2. | Any Way You Want It / Lovin’ Touchin’ Squeezin’ | Steve Perry, Neal Schon | Journey | 3.09 |  |  |  |  |  |
| 3. | Don’t Stop Believin’ (Aluekisojen versio)  | Cain, Perry, Schon | Journey | 3.43 |  |  |  |  |  |
| 4. | Bohemian Rhapsody (mukana Jonathan Groff)  | Freddie Mercury | Queen | 5.57 |  |  |  |  |  |
| 5. | To Sir with Love | Don Black, Mark London | Lulu | 2.43 |  |  |  |  |  |
| 6. | Over the Rainbow | Harold Arlen, E. Y. Harburg | Israel Kamakawiwoʻole | 2.31 |  |  |  |  |  |
Listasijoitukset

| Valtio | Paras sija (2010) |
| --- | --- |
 Australia: 3
 Kanada: 2
 Irlanti: 1
 Meksiko: 59
 Yhdistynyt kuningaskunta: 2
 Yhdysvallat: 1
Julkaisuhistoria

| Valtio | Julkaisupäivä |
| --- | --- |
Kanada: 8. kesäkuuta 2010
Japani: 8. kesäkuuta 2010
Yhdysvallat: 8. kesäkuuta 2010
Irlanti: 11. kesäkuuta 2010
Iso-Britannia: 14. kesäkuuta 2010
Australia: 18. kesäkuuta 2010
Uusi-Seelanti: 21. kesäkuuta 2010
Taiwan: 10. elokuuta 2010
Käännös suomeksi
Gerald Sullivan

| Gerald Sullivan> Henkilötiedot |
| --- | --- |
Syntynyt: 19. helmikuuta 1937
Kansalaisuus:   Kanada
Jääkiekkoilija
Lempinimi:  Gerry
Pelipaikka:  hyökkääjä
Pelaajaura
Pääsarjaura:  1964–1965
Seurat:  Michigan Tech (NCAA) Green-Bay Bobcats (USHL) HIFK (SM-liiga)
Gerald "Gerry" Sullivan (s. 19. helmikuuta 1937) on kanadalainen entinen jääkiekkoilija, joka pelasi hyökkääjänä. Sullivan pelasi kaudella 1964-1965 HIFK:ssa, jossa voitti myös jääkiekon SM-sarjan pistepörssin ja maalipörssin tehoin 20+5=25 18 ottelussa.
Urallaan hän edusti kuitenkin lähinnä vain Michigan Techin NCAA-joukkuetta ja USHL:n Green-Bay Bobcatsia.
Georgi Petkov

| 0 | 1 | 2 |
| --- | --- | --- |

Henkilötiedot
Syntymäaika: 14. huhtikuuta 1976 (ikä 48)
Syntymäpaikka: Pazardžik, Bulgaria
Pelipaikka: maalivahti
Pituus: 184 cm
Seura
Seura: Levski Sofia
Pelinumero: 1
Junioriseurat
1988–1994: Hebăr Pazardžik
Seurat
| Vuodet | Seura | O (M) |
| 1994–1996 1996–2001 2001– | Hebăr Pazardžik Slavija Sofia Levski Sofia |  53 (0) 175 (0) |
Maajoukkue
| 2005- | Bulgaria | 9 (0) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2007.  Maajoukkueuran tilastot päivitetty 31. elokuuta 2006.
Georgi Petkov (bulg. Георги Петков, s. 14. huhtikuuta 1976 Pazardžik) on bulgarialainen jalkapallomaalivahti.
Peliuransa Petkov aloitti vuonna 1994 kotikaupunkinsa joukkueessa Hebăr Pazardžikissa, josta hän siirtyi ensin Slavija Sofiaan ja vuonna 2002 Levski Sofiaan. Aluksi hän oli vaihtopenkillä Dimităr Ivankovin ollessa joukkueen maalivahtina, mutta Ivankovin lähdettyä joukkueesta Petkov toimi joukkueensa ykkösmaalivahtina. Hänen joukkueensa pääsi ensimmäisenä bulgarialaisjoukkueena Mestarien liigan lohkovaiheeseen.
Saavutukset

Bulgarian mestaruus 2002, 2006, 2007
Bulgarian cupin voitto 2002, 2003, 2005, 2007
Bulgarian Supercupin voitto 2005, 2007
Aiheesta muualla

Profiili Levski Sofian sivuilla (Arkistoitu – Internet Archive) (englanniksi)
Geórgios Rállis

| Geórgios Rállis> Γεώργιος Ράλλης |
| --- | --- |
 Geórgios Rállis.
Kreikan pääministeri
 Rálliksen hallitus 10. toukokuuta 1980 – 21. lokakuuta 1981  
Presidentti:  Konstantínos Tsátsos Konstantínos Karamanlís
Edeltäjä:  Konstantínos Karamanlís
Seuraaja:  Andréas Papandréou
Henkilötiedot
Syntynyt: 26. joulukuuta 1918 Ateena, Kreikka
Kuollut: 15. maaliskuuta 2006 (87 vuotta) Ateena, Kreikka
Tiedot
Puolue:  Uusi demokratia
 Nimikirjoitus
Geórgios Rállis (kreik. Γεώργιος Ράλλης, 26. joulukuuta 1918 Ateena, Kreikka – 15. maaliskuuta 2006 Ateena, Kreikka) oli kreikkalainen poliitikko. Hän toimi Kreikan pääministerinä 10. toukokuuta 1980 – 21. lokakuuta 1981.
Elämä ja ura

Rállis opiskeli oikeustiedettä Ateenan yliopistossa ja valmistui vuonna 1939. Toisessa maailmansodassa hän osallistui Kreikan ja Italian sotaan Epeiroksessa vuosina 1940–1941.
Rállis valittiin ensimmäisen kerran Kreikan parlamenttiin vuonna 1950. Tuolloin hänen puolueensa oli Kansanpuolue. Vuosina 1951–1952 hänen puolueensa oli Ellinikós Synagermós ja vuonna 1956 Ethnikí Rizospastikí Énosis. Rállis toimi ministerinä vuosina 1954–1956, 1956–1958, 1961–1963 sekä 1967.
Kreikan sotilasjuntan kaudella Rállis vastusti juntaa, ja oli tämän vuoksi ensin kotiarestissa ja myöhemmin vankilassa sekä karkotettuna Kásoksella. Rállis kuvasi ajan muokanneen hänen poliittista ajatteluaan, sillä hän tutustui vankeudessa paremmin vasemmistolaisiin poliitikkoihin, jotka sitä ennen olivat olleet hänen poliittisia vastustajiaan.
Myöhemmin Rállis edusti Uusi demokratia -puoluetta. Rálliksesta tuli pääministeri vuonna 1980. Hän korvasi tuolloin hallituksen johdossa Konstantínos Karamanlíksen, joka oli valittu Kreikan presidentiksi. Samalla hänestä tuli Uuden demokratian puheenjohtaja. Pääministerinä Rállis ratifioi sopimuksen Kreikan liittymisestä Euroopan talousyhteisöön (EEC).
Uuden demokratian hävittyä vaalit vuonna 1981 Rállis jatkoi parlamentissa vuoteen 1993 saakka.